११ जेठमा प्रधानमन्त्रीले शपथ खाएपछि नेपालको मिसन काठमाडौंको दुई नम्बर क्षेत्रमा परेको छ । जहाँ उनी एकिकृत नेकपा (माओवादी)का केन्द्रीय सदस्य एवं नेवाः राज्य समितिका सह-इन्चार्ज झक्कुप्रसाद सुवेदीसँग पराजित हुन पुगेका थिए । अहिले उनी त्यही क्षेत्रमा हरेक शनिबार एकपटक पुग्ने गरेका छन् । प्रधानमन्त्री भएलगत्तै ३० जेठमा काठमाडौं निर्वाचन क्षेत्र नम्बर दुईको नाङ्लेभारे गाविसमा आयोजित चियापानमा सहभागी भएका माधव नेपालले त्यसयताको प्रत्येक शनिबार दुई नम्बर क्षेत्रमा पुग्ने कार्यक्रम बनाएका छन् । जसलाई विश्लेषकहरूले आउँदो निर्वाचनहरूमा आफ्नो सिट सुरक्षित राख्ने नियोजित चालबाजीको रूपमा बुझेका छन् ।
